Is ek 'n skrywer? | penpunt
Is ek 'n skrywer?
kursus, skryf, skrywer
Het jy wat nodig is om 'n skrywer te wees?
Dit was die belangrike vraag waarmee Susan Coetzer die Carpe Diem Geestelike Fiksie Werkswinkel afgeskop het op 16 Maart 2013. Ek het saam met nege-en-negentig ander kursusgangers geluister en gewonder …Party het dalk dadelik geweet. Ander, soos ek, het daar uitgestap en is onmiddelik weer opgevang in die drukgang van die lewe, en het die vraag netjies omseil.
Ek erken ruiterlik dat ek nog nie die vraag na behore bedink het nie; wat nog 'n antwoord daarop het. Wat ek wel weet, is dat my huidige lewensstyl nie ruimte laat vir die daaglikse skryf wat, volgens Susan, 'n voorvereiste is nie. Ek sal 'n paar dinge anders moet doen, my tyd op 'n nuwe manier begin bestuur. Dit sal 'n definitiewe prioriteit moet word, anders gaan enige vinnige voornemens in die stof byt.
'n Klinkklare bewys lê in die feit dat ek my blog vol moed geregistreer het binne 'n week na die kursus, maar vandag, byna 'n maand later, vir die eerste maal my hand waag aan 'n inskrywing.
Dus, terug na die spreekwoordelike "drawingboard" om te besluit of ek kans sien vir die uitdaging.
6 thoughts on "Is ek 'n skrywer?"
Sterkte & ek weet dit gaan die grootste sukses & uitdaging wees my liefste mamma 🙂
Jy bly steeds my mees getroue aanhanger! Dankie my kind
Ek weet jy is 'n skrywer van formaat. Dis net die tyd wat nie wil saamspeel nie…
Dankie vriendin, jy en Melis maak n goeie span! Saam bemooedig julle my getrou! Aan tydsbestuur sal mens moet werk. Ek kry nog nie reg om meer ure per dag in te pas nie
Leana Welgemoed said:
Ek worstel met dieselfde probleem – IS EK 'N SKRYWER? En ja, dan steek TYD 'n stokkie voor die "kom ek probeer". Ons sal beslis 'n kopskuif oor tydbestuur moet maak.
Dankie vir die Blog, ek lees graag.
Ek gaan so van een gebeurtenis na die volgende; nog nie daardie heilsame kontinuiteit gekry wat nodig is nie. Ek het my tweede storie ingestuur Vrouekeur toe, met sukses, maar toe kom alles weer tot 'n halt.